
ఒకవైపు ప్రపంచం చంద్రయాన్ వైపు దూసుకుపోతుంటే మన దేశం క్షుద్రపూజల పేరుతో కంపుకొడుతోంది. ప్రస్తుతం మనం అత్యంత ఆధునిక యుగంలో జీవిస్తున్నాము. అయితే మన ఆలోచనలు, ఆచారాలు, ఆచరణలు మాత్రం పాత కాలానికి చెందినవిగానే వుంటున్నాయి. మనకు తెలియకుండానే మనల్ని వెనక్కి తీసుకుపోవాలని కొంతమంది మతవాదులు ప్రయత్నిస్తున్నారు. పూర్వం జగన్నాథ రథ చక్రాల కింద పడి చనిపోతే పుణ్యం వస్తుందని చనిపోయేవారు. అలాంటివారిలో రాజారామ్మోహన్రాయ్ తల్లి తారిణీ దేవి కూడా వుంది. అలా తూర్పుగోదావరి జిల్లాలో దేవుడు పిలుస్తున్నాడంటూ ముగ్గురు మహిళలు ఉరి వేసుకొని చనిపోయారు. అందుకు ప్రేరేపించిన మత బోధకులపై ఐపీసీ సెక్షన్ 306 కింద కేసు నమోదు చేయాలి. ఆ మధ్య వరంగల్లో ఒక భక్తుడు దేవుణ్ణి ప్రత్యక్షం చేసుకునేందుకు కొడుకును, అడ్డమొచ్చిన భార్యను, తల్లిని, చెల్లిని హత్య చేసి, దేవుడు కనపడకపోగా చివరకు ఆత్మహత్య చేసుకున్నాడు. అవన్నీ దేవుని పేరుతో జరిగే భగవన్మరణాలు. దేవుడు, మత గ్రంథాలు, పనికిమాలిన టీవీ సీరియల్స్, సినిమాల ప్రభావం వల్ల ఇలాంటి విపరీత ధోరణలు సమాజంలో బాగా పెరిగిపోతున్నాయి. ఇలాంటి వికృత పోకడలను ప్రచారం చేసే అన్ని రకాల మీడియాపై ప్రభుత్వం నియంత్రణ అవసరం.- నార్నె వెంకటసుబ్బయ్య, ఏపీ హేతువాద సంఘం

okavaipu prapancham chandrayan vaipu doosukupotunte mana desham kshudrapujala paerutho kampukodutondi. prastutam manam atyanta aadhunika yugamlo jeevistunnamu. ayithe mana aalochanalu, aachaaraalu, aacharanalu maatram paata kaalaaniki chendinavigaane vuntunnaayi. manaku teliyakundaane manalni venakki teesukupovaalani kontamandi matavaadulu prayatnistunnaaru. puurvam jagannatha ratha chakrala kinda padi chanipothe punyam vastundani chanipoyevaaru. alantivarilo rajarammohanray talli taarinii devi kuudaa vundi. alaa thoorpugodaavari jillaalo devudu pilustunnadantu mugguru mahilalu uri vesukoni chanipoyaru. anduku prerepinchina matha bodhakulapai ipc section 306 kinda kesu namodu cheyali. aa madhya varangallo oka bhaktudu devunni pratyaksham chesukunenduku kodukunu, addamochina bhaaryanu, tallini, chellini hatya chesi, devudu kanapadakapoga chivaraku aatmahatya chesukunnadu. avannee devuni paerutho jarige bhagavanmaranaalu. devudu, matha grandhaalu, panikimaalina tv seerials, cinimala prabhaavam valla ilanti vipareeta dhoranalu samaajamlo baga perigipotunnaayi. ilanti vikruta pokadalanu prachaaram chese anni rakala mediapai prabhutvam niyantrana avasaram.- narne venkatasubbaiah, apy hetuwada sangham